Münnich

Münnich (vene keeles Миних), varem ka Mönnich oli Oldenburgist Stedingerlandist pärit aadlisuguvõsa. Suguvõsa kustus 1910. aastal, krahviliin juba 1902. aastal.

Ajalugu

Päritolu küsimus ja varasem ajalugu
Varem arvati, et suguvõsa on algselt pärit Baierist. Väidetavalt põlvnesid nad Ramspaueri Mönchide suguvõsast ja asusid hiljem elama Oldenburgi, kus kandsid perekonnanime Grypen. Nime Münnich said nad aadeldamisel aastatel 1688 ja 1697. Uuemad käsitlused aga seda versiooni ei toeta. Suguvõsaliin algab Oldenburgist pärit Hermann Mönnichiga (suri enne 1617), kes olid asunik Blankenburgi kloostri lähedal Neuen Wegis. Tema pojapojapojad Johann Dietrich (1638−1718) ja Anton Günther (1650−1721) tõusid vastavalt aastal 1697 ja 1688 Taani aadliseisusse.

25. veebruaril (8. märts) 1728. aastal sai Burchard Christoph von Münnich Venemaa krahvi tiitli ja 1741 Dresdenis ka riigikrahvi tiitli.

Münnichid rüütelkonna matriklis
Suguvõsa immatrikuleeriti Eestimaa (Nr. 253) ja Liivimaa rüütelkonda (Nr. 127).

Suguvõsa liikmeid
Georg Dietrich von Münnich (suri 1760), Taani kindralmajor
Krahv Burchard Christoph von Münnich (1683–1767), Venemaa kindralfeldmarssal, Sõjakolleegiumi president, mõisaomanik
Johann Burchard von Münnich (1728−1815), Taani kindralleitnant, Rendsburgi komandant
Eleonora Elisabeth Dorothea von Berg (sündinud vabapreili von Münnich) (1729–1775), poetess

Sugupuu
Anton Günther von Münnich (1645–1721), Oldenburgi ülemtammikrahv; abiellus Sophia Katharina von Oettchensiga (1659–1710)
Johann Rudolf von Münnich (1676–1730), Oldenburgi kantseleinõunik ja tammikrahv
Johann Burchard von Münnich (1728–1815), Taani kindralleitnant
Krahv Burchard Christoph von Münnich (1683–1767), kindralfeldmarssal; abiellus Christine Lucretia von Witzlebeniga (1685–1727)
Krahv Ernst Johann von Münnich (1707–1788), diplomaat, salanõunik, memuaarikirjanik, Luunja ja Mooste mõisnik; abiellus Anna Dorotheaga von Mengdeniga (1716–1760). 
Krahv Johann Gottlieb (1735–1813), riiginõunik, Luunja, Mooste ja Stalbe mõisnik, Liivimaa maanõunik, ülemkonsistooriumi president; abiellus Sophia Elisabeth von Vietinghoffiga (1750–1813)
Krahvinna Maria Ernestine von Münnich (1768–1845), Mooste, Luunja, Kaagvere ja Vana–Kastre mõisate pärija; abiellus vabahärra Axel Gustav Friedrich von Nolckeniga (1767–1821)
Krahv Ernst Gustav (1740–1812), tõeline salanõunik, Liivimaa Konsistooriumi president, kindralmajor
Krahvinna Anna Ulrika von Münnich (1741–1811); abiellus Otto Hermann von Vietinghoff–Scheeliga (1722–1792)
Krahvinna Dorothea von Münnich (1746–?)
Krahv Anton Ludwig von Münnich (1748–1810), rittmeister
Krahvinna Juliane Eleonore von Münnich (1749–1824); abiellus Liivimaa maanõunik krahv Ludwig Wilhelm von Manteuffeliga (1726–1792)
Krahv Burchard Christopher (1751–1824), salanõunik, senaator
Krahvinna Sophie Anna Louise von Münnich (1709–?); abiellus vabahärra Albrecht Hermann von Maltzaniga
Krahvinna Louisa Dorothea von Münnich (1710–1775); abiellus 1) vabahärra Johann Wilhelm von Schaumbergiga, 2) 1739 Solms-Wildenfelsi krahvi Friedrich Ludwigiga (1708–1789)
Krahvinna Christina Elisabeth von Münnich (1711–1775); abiellus vabahärra Johann Heinrich von Mengdeniga (1701–1768)
Vabahärra Christian Wilhelm von Münnich (1686–1768), Venemaa keisrinna Jelizaveta Petrovna (1709–1762) usaldusisik, ülemõuemeister ja salanõunik, Luunja, Põlgaste, Mooste ja Lätis Drusti mõisnik; abiellus Anna Elisabeth von Witzendorffiga
Vabapreili Sophie Friederika von Münnich (1727–1782); abiellus Kärevere mõisniku Harald Gustav Igelströmiga 
Vabapreili Eleonora Elisabeth Dorothea (1729–1775), poetess; abiellus Holstre mõisnik Magnus Johann von Bergiga (1733–1804)
Vabahärra Burchard Christian von Münnich (1737–1761)

Münnichi suguvõsa mõisavaldused

Liivimaa eesti distrikt:
Luua (Ludenhof) (1782−1825), Luunja (Lunia) (1741 ja 1744−1810), Mooste (Moisekatz) (1741 ja 1744−1810), Põlgaste (Pölks) (1740−1741 ja 1744−1778), Tabivere (Tabbifer) (kuni 1814), Vana-Kariste (Alt-Karrishof) (1730ndad), Visusti (Wissust) (1788−1795)
Liivimaa läti distrikt:
Cempi (Zempen) (1737−1740), Jaunburtnieki (Sternhof) (1762−1768), Kauguri (Kaugershof) (1737−1740), Litene (Lettin) (1763−1789), Stalbe (Stolben) (u 1778−1813), Zēmele (Semel) (1762−1768), Vana-Gulbene (Alt-Schwanenburg) (1763−1789), Vecdrusti (Alt-Drostenhof) (1762−1768)
Oldenburg:
Brockdeich (alates 1594), Elfsleth (kuni 1902, fideikomiss), Grüneck (kuni 1715), Heete (alates 1648), Münchenau (u 1718−1902, fideikomiss), Neuenhuntorf (1657−1902, fideikomiss), Nutzhorn, Schagen

Vaata ka
Luunja mõisa kalmistu

Viited

Kirjandus
Der Adel der russischen Ostseeprovinzen (Estland, Kurland, Livland, Ösel). 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 80-83.
Genealogisches Handbuch der baltischen Ritterschaften. Teil: Estland. Bd III. Görlitz: Verlag E. U. Starke, 1930. Lk 298 .
Genealogisches Handbuch der baltischen Ritterschaften. Neue Folge. Bd III. Hamburg: 2013. Lk 245-276 .
Genealogisches Handbuch des Adels. Adelslexikon. Bd IX. Limburg an der Lahn: C. A. Starke Verlag, 1998. Lk 275-277.
Gothaisches genealogisches Taschenbuch der gräflichen Häuser auf das Jahr 1842. Gotha: Justus Perthes, 1842. Lk 362-364 .
Gothaisches genealogisches Taschenbuch der gräflichen Häuser auf das Jahr 1876. Gotha: Justus Perthes, 1876. Lk 596-597 .
Hempel, Christian Friedrich. Leben, Thaten, und Betrübter Fall des weltberufenen russischen Grafen Burchards Christophs von Münnich. Bremen: bey Nathanael Saurmann, 1743 .
Schwennicke, Detlev. Europäische Stammtafeln. Neue Folge. Bd XXIII. Rund um die Ostsee 2. Frankfurt am Main: Vittorio Klostermann, 2006. Taf. 162-164.

Välislingid
Anna Elisabeth von Münnichi sarkofaag
Luunja mõisapark Luunja valla kodulehel
Münnichi suguvõsa genealoogia pdf.
Münnichi suguvõsa genealoogia geni.com
Общий гербовник дворянских родов Российской империи. Герб рода графов Минихов

 
Eestimaa aadlisuguvõsad
Eestimaa matrikliaadel
Liivimaa aadlisuguvõsad
Liivimaa matrikliaadel
Perekonnanimed
Taani aadlisuguvõsad
Venemaa aadlisuguvõsad
Venemaa krahvisuguvõsad